సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సోషల్‌ మీడియాలో ‘బిజిల్’ క్రేజ్‌.. దళపతికి అరుదైన గుర్తింపు
సోషల్‌ మీడియాలో కోలీవుడ్‌ స్టార్ హీరో దళపతి విజయ్‌ క్రేజ్‌ మామూలుగా లేదు. దీపావళి సందర్భంగా విజయ్‌ హీరోగా అట్లీ దర్శకత్వంలో తెరకెక్కిన ‘బిజిల్’ సినిమా విడుదలవుతోంది. ఈ సినిమా కోసం ట్విటర్‌ ఓ ఎమోజీని విడుదల చేసింది.
Samayam Telugu | Updated:
Oct 23, 2019, 05:56PM IST
బాహుబలి తరువాత సౌత్‌ సినిమా స్థాయి, మార్కెట్ భారీగా పెరిగింది. అప్పటి వరకు ఇండియన్‌ సినిమా అంటే బాలీవుడ్‌ అనుకునేవారు. కానీ ఇప్పుడు ఇండియన్‌ సినిమా అంటే బాహుబలి అంటున్నారు. బాహుబలి తరువాత భారీ బడ్జెట్‌తో తెరకెక్కుతున్న సౌత్‌ సినిమాలకు జాతీయ స్థాయిలో మంచి గుర్తింపు వస్తుంది. మన సినిమాలు కూడా మీడియాలో, సోషల్ మీడియాలో సంచలనాలు నమోదు చేస్తున్నాయి.
ముఖ్యంగా ఓ సినిమాకు ట్విటర్‌ ఏమోజీ రావటం అనేది జాతీయ స్థాయిలో అరుదైన గుర్తింపుగా భావిస్తారు. బాలీవుడ్ చిత్రాలకు మాత్రమే ఇలాంటి గౌరవం దక్కింది. అయితే సౌత్‌ నుంచి ట్విటర్‌ ఎమోజీ క్రియేట్‌ అయిన తొలి తెలుగు సినిమాగా సాహో రికార్డ్‌ సృష్టించింది. అయితే ఇప్పుడు అదే సౌత్ నుంచి ఘనతను మరో హీరో దక్కించుకున్నాడు. గతంలో విజయ్‌ హీరోగా తెరకెక్కిన మెర్సల్‌ సినిమాకు కూడా ఈ గౌరవం దక్కింది.
Also Read: RRR: ఎన్టీఆర్, రామ్‌ చరణ్‌లకు ఎంత ఇస్తున్నారంటే..?
కోలీవుడ్‌లో టాప్‌ స్టార్ విజయ్‌ హీరోగా తెరకెక్కిన తాజా చిత్రం బిజిల్‌. స్పోర్ట్స్‌ బ్యాక్‌ డ్రాప్‌లో తెరకెక్కిన ఈ సినిమాకు అట్లీ దర్శకుడు. ఏజీయస్‌ బ్యానర్‌పై తెరకెక్కిన ఈ సినిమా దీపావళి కానుకగా ఈ నెల 25న రిలీజ్‌ అవుతోంది. ఇప్పటికే విజయ్‌ ఫ్యాన్స్‌ సోషల్‌ మీడియాలో హల్‌చల్‌ చేస్తున్నారు. ట్విటర్‌ కూడా బిజిల్‌ క్రేజ్‌ను గుర్తించి ఎమోజీని క్రియేట్ చేసింది.
ట్విటర్‌లో #Bigil అని టైప్‌ చేస్తే ఫుట్‌బాల్‌తో ఉన్న విజయ్‌ స్టిల్‌ కూడా ప్రత్యక్షమవుతుంది. తొలిసారిగా విజయ్‌ సినిమాకు ఈ ఘనత రావటంతో అభిమానులు పండగ చేసుకుంటున్నారు. విజయ్‌ ద్విపాత్రాభినయం చేస్తున్న ఈసినిమాలో నయనతార హీరోయిన్‌గా నటిస్తోంది. దాదాపు 180 కోట్ల బడ్జెట్‌తో తెరకెక్కిన ఈ సినిమాలో జాకీ ష్రాఫ్‌, కదిర్‌, వివేక్‌లు ఇతర కీలక పాత్రల్లో నటిస్తున్నారు. ఈ సినిమాకు లెజెండరీ మ్యూజిషియర్‌ ఏఆర్‌ రెహమాన్‌ సంగీతమందించాడు. ఈ సినిమాను తెలుగులో విజిల్‌ పేరుతో రిలీజ్ చేస్తున్నారు.